Jelizaveta Sergejevna Tuktamyševová

Jelizaveta Sergejevna Tuktamyševová () (* 17. december 1996, Glazov, Rusko) je ruská krasokorčuliarka. Je držiteľkou bronzovej medaily z Majstrovstiev Európy 2013, víťazkou olympijských hier mládeže v roku 2012, Majstrovstiev sveta juniorov v roku 2011 a majsterkou Ruska pre rok 2013. Vo februári 2013 bola podľa oficiálneho rebríčka ISU ôsmou najlepšou krasokorčuliarkou sveta v ženskej sólovej kategórii.

 Súkromný život 
Matka Jelizavety Tuktamyševovej učí geometriu a algebru, v Glazove bola aj triednou učiteľkou svojej dcéry. Otec bol v mladosti lyžiar, neskôr futbalový tréner, zomrel začiatkom apríla 2011.Тренер Веретенникова: «Центр и провинция — две разные вещи». Интервью газете «Советский спорт в Санкт-Петербурге», 11 мая 2011 года Jelizaveta má o sedem rokov mladšiu sestru.

Má rada kávu, knihy Stephena Kinga, filmové horory, športové prenosy biatlonových súťaží, športovú aj modernú gymnastiku, synchronizované plávanie aj futbal.

 Kariéra 
náhľad|vľavo|Tuktamyševová so svojimi trénermi Svetlanou Veretennikovovou a Alexejom Mišinom v roku 2010 
Jelizaveta Tuktamyševová začala korčuľovať vo veku 5 rokov. Stalo sa tak na letnom športovom tábore, kde pracoval jej otec. Ona sa tam skamarátila s krasokorčuliarkami a skúšala korčuľovať. Čoskoro sa im v skokoch vyrovnala a ako deväťročná ovládala trojitý toe loop, salchov aj dvojitý axel. V roku 2006 si jej talent všimol tréner Alexej Mišin a oslovil ju s ponukou na spoluprácu. Tuktamyševová začala dochádzať do Petrohradu každý mesiac na dva týždne a v Glazove pokračovala s tréningmi so svojou dovtedajšou trénerkou Svetlanou Veretennikovovou. Ako dvanásťročná už skákala najzložitejšie prvky - kaskády trojitého lutza s trojitým toe loopom a trojitý axel.

Pri svojom debute na seniorskej súťaži v roku 2009 vo veku 12 rokov skončila druhá na majstrovstvách Ruska, kde ju porazila jej rovesníčka, tiež dvanásťročná Adelina Sotnikovová. Napriek svojim výkonom nemohla vzhľadom na svoj nízky vek súťažiť na medzinárodných súťažiach, a to až do sezóny 2010/2011. Podľa pravidiel Medzinárodnej korčuliarskej únie sa medzinárodných juniorských súťaží môžu zúčastňovať krasokorčuliari vo veku od 13 rokov, seniorských súťaží od 14 rokov a majstrovstiev Európy, sveta a zimných olympijských hier od veku 15 rokov. Na domácich majstrovstvách Ruska v roku 2010 skončila na treťom mieste. 

V roku 2011 sa spolu s matkou presťahovala z rodného Glazova do Petrohradu, kde trénuje na štadióne „Južnyj“ pod vedením Alexeja Mišina a Svetlany Veretennikovovej.

 Sezóna 2010/2011 
náhľad|vpravo|200px|Tuktamyševová v roku 2010
Medzinárodných juniorských súťaží sa Tuktamyševová zúčastnila v sezóne 2010/2011. Prvým vystúpením bola súťaž juniorskej série „Grand Prix“ v rumunskom Brašove, ktorú vyhrala. Nasledovalo ďalšie víťazstvo a postup do finálovej súťaže juniorskej „Grand Prix“, kde skončila druhá hneď za Sotnikovovou. Na majstrovstvách Ruska v roku 2011 napriek pokazenému krátkemu programu dokázala vybojovať výsledné tretie miesto. Na juniorských majstrovstvách Ruska zvíťazila a nasledovali juniorské majstrovstvá sveta, v ktorých skončila druhá, opäť za krajankou Adelinou Sotnikovovou. 

 Sezóna 2011/2012 
V súlade s pravidlami Medzinárodnej korčuliarskej únie sa Tuktamyševová v sezóne 2011/2012 ešte nemohla zúčastniť seniorských majstrovstiev sveta a majstrovstiev Európy, ale mala právo zúčastniť sa súťaží série seniorskej „Grand Prix“. Debutovala na súťaži „Skate Canada International 2011“, ktorú aj vyhrala a vo veku 14 rokov sa stala najmladšou víťazkou súťaže „Skate Canada International“ za posledných 30 rokov. Svoju druhú súťaž série „Grand Prix“ - „Trophée Eric Bompard 2011“ taktiež vyhrala, stala sa tak prvou sólovou krasokorčuliarkou, ktorá vyhrala obe súťaže série a postúpila do finále Grand Prix, kde nakoniec skončila štvrtá.

V tejto sezóne si pripísala ešte jeden veľký úspech - na Zimných olympijských hrách mladých 2012 v Innsbrucku získala zlatú medailu.

 Sezóna 2012/2013 
Koncom decembra 2012 Tuktamyševová zvíťazila na majstrovstvách Ruska pre rok 2013 a mohla sa tak prvýkrát zúčastniť majstrovstiev Európy. Na súťaži vyhrala bronzovú medailu, opäť za Adelinou Sotnikovovou, ktorá skončila druhá.

 Programy 
 Sezóna Krátky program Voľná jazda Exhibícia 2012—2013 Love Story (soundtrack k filmu) hudba: Francis Lai
 Tango „Adiós Nonino“hudba: Ástor Piazzolla „Oči čornyje“ 
 Tango „Adiós Nonino“hudba: Ástor Piazzolla
 „Bésame Mucho“ 2011—2012 
 Tango „Adiós Nonino“hudba: Ástor Piazzolla „Bésame Mucho“  (verzia pre klavír a husle) 
 „Caravan“  (album „Mr.Bongo“, 1998) hudba: Jack Costanzo 
 „Bésame Mucho“ (album „Marvellous“, 1994)hudba: Michel Petrucciani  „Harem“ <small>(album „The Casbah“)hudba: R.E.G. Project 2010—2011 
 „Harem“ <small>(album „The Casbah“)hudba: R.E.G. Projectchoreo: Georgij Kovtun „Asturia“ hudba: Isaac Albénizchoreo: Georgij Kovtun 
 „In the Closet“ hudba: Michael Jackson choreo: Georgij Kovtun 2009—2010 
 „Asturia“ hudba: Isaac Albénizchoreo: Georgij Kovtun 2008—2009 
 Cigánsky tanec  (z baletu „Don Quijote“) hudba: Ludwig Minkus „Memoirs of a Geisha“ (soundtrack k filmu) hudba: John Williams  2007—2008 Labutie jazero  hudba: Piotr Iľjič Čajkovskij

 Prehľad výsledkov 
 Výsledky ISUResults.com: Competition Results: Elizaveta Tuktamysheva Medzinárodné súťaže  Podujatie 2006–07 2007–08 2008–09 2009–10 2010–11 2011–12 2012–13 ZOH        Majstrovstvá sveta        10 Majstrovstvá Európy        3 Finále Grand Prix           4  5 GP Bompard           1  2 GP Skate Canada           1  4 Medzinárodné juniorské súťaže  Youth Olympics       1  MS juniorov          2  WD  JGP Final      2   JGP Germany      1   JGP Romania      1   Coupe de Nice   1 N.  1 N.   1 J.   Národné súťaže  Podujatie 2006–07 2007–08 2008–09 2009–10 2010–11 2011–12 2012–13 Majstrovstvá Ruska   10  2  3  3  6  1  Majstrovstvá Ruska juniorov  8  9  2  4  1   Tímové súťaže Japan Open       2T / 1P   GP = Grand Prix; JGP = Junior Grand Prix  J. = juniorský level; WD = odstúpila T = tímový výsledok; P = osobný výsledok; medaily sa odovzdávajú iba za výsledky tímu 

 Referencie 

 Zdroj 

 Iné projekty 

Kategória:Narodenia v 1996
Kategória:Ruskí krasokorčuliari